钦定古今图书集成/理学汇编/学行典/第200卷 > 郭振民
## 钦定古今图书集成/理学汇编/学行典/第200卷 > 郭振民

按《太平县志》：“郭振民，字德之，号东城，泉溪人。性行淳
谨，自幼以孝友著。嘉靖壬午，倭登岸，烧民舍，时邑未
有城，不得已厝母柩于西山。倭退白父，欲扶榇还家，
父不许曰：‘柩出而返，不利’。振民泣曰：‘脱有祸患，愿身
受之’。竟返柩，而家与身俱无恙。其后拔贡入南雍，登
万历己卯科，授江西信丰教授。”